JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Kui eelarves kokku ei lepita, on ees erakorralised valimised
Koroonapandeemia levib, kuid juba on oodata abi
Pinged põhjarindel on viimase piirini kruvitud
Valitsus pole veel kolme kuud vana,
kuid korduvalt on juba tõstatatud järgmiste valimiste teema.
Kui asunduste annekteerimine on edasi lükatud,
siis järgmine valitsuse ühtsust söövitav tüli on riigieelarve.
Iisraeli seaduse järgi peab valitsus esitama oma majandushinnangu
hiljemalt 100 päeva möödudes pärast ametivande andmist.
See on siiski tekitanud poliitiliselt keeruka küsimuse,
sest umbes aasta pärast
peab peaminister Netanyahu ameti Benny Gantzile loovutama
ja asepeaministriks hakkama.
Et end siis tugevamalt tunda, on Gantz nõudnud,
et praegune valitsus teeks eelarve kaheks aastaks,
millele on aga vastu Netanyahu ja Likud.
Praegu on kriisiaeg, ütles peaminister Netanyahu,
ja 1-aastane eelarve olevat antud tingimustes ainuõige lahendus.
"Me ei saa siduda end kaheks aastaks samade majandusnäitajatega,
kui oleme keset pandeemiat
ja riiki ähvardavad pidevalt uued sõjalised rünnakud."
25. august on viimane tärmin eelarves kokku leppimiseks,
vastasel juhul on ees uued valimised,
mis oleksid pooleteise aasta jooksul neljandad.
Alati kui mõni poliitik mainib valimisi,
käivituvad kohe meediaväljaannete arvamusküsitlused.
Vaid mõne päeva eest Israel Hayomi korraldatud küsitlus näitab,
et hoolimata meeleavaldusest valitsuse ja Netanyahu vastu,
on juhtiva Likudi partei toetus endiselt kõrgeim
ja juhib selgelt teise valitsuspartei Sinivalge ees.
Kui valimised peetaks praegu, augusti esimesel nädalal,
saaks Likud Knessetisse 33 kohta.
Sama protsent rahvast toetab ka Netanyahut järgmise peaministrina.
Gantz ja Sinivalged saaksid uude parlamenti vaid ca 12 kohta
ja Gantz jääks välja paremuselt kolme järgmise peaministrikandidaadi seast.
Selline gallupitulemus tähendaks, et Likudi paremblokk
võiks 62 parlamendikohaga napi enamusvalitsuse moodustada.
Kuigi koroonapandeemia jätkab Iisraelis levimist,
on juba oodata ka leevendust.
Iisraeli valitsuse koroonaviiruse komisjoni juht professor Ronni Gamzu
ütles augusti alguse avalduses, et tunneli lõpus on valgust näha.
Pandeemianumbrid jätkavad tõusu: üle 75 tuhande nakatunu,
kellest ligi 50 000 on paranenud,
kuid tõve ohvreid on siiski ca 550.
Prof Gamzu sõnul jõutakse pandeemia tippu umbes kahe kuuga.
Iisrael on sellele juba väga lähedal
ja seejärel hakkab olukord vähehaaval normaliseeruma.
"Peame siiski õppima elama viirusega veel edaspidigi,
püüdma vältida ahtaid kohti, kus teineteisele liiga lähedal ollakse,
nagu pulmi, erinevaid pidusid
ja koolides tuleb endiselt ettevaatlik olla."
Prof Gamzu sõnul õpib Iisrael kindlasti mõju kaotava viirusega koos elama,
sest samal ajal valmivad ka vaktsiinid nii Iisraelis kui mujal maailmas.
Iisraeli arheoloogid tegid kaevamistel olulise leiu.
Ida-Jeruusalemma Arnona linnajaos, USA saatkonna lähedal.
Leiud pärinevad Vanast Testamendist tuttava kuningas Hiskija ajast,
ca 800-700 aastat enne meie aega
ja seega esimese, Saalomoni templi ajast.
Leitud esemete hulgas
on arheoloog Benjamin Storchani sõnul 120 savikruusi,
mille sangadele on pressitud kuninga pitser ja heebreakeelne tekst:
"Need kuuluvad kuningale".
Selliseid erinevate ajastute savikruuse on leitud varemgi,
kokku ca 1000,
ja need on seotud peamiselt tollase maksumajandusega.
Aasta eest leiti Jeruusalemma vanalinna lähedalt
ca 2600-aastane kuninglik pitser,
mis kuulus Adonijale, kuningas Taaveti pojale.
Kuigi pidevalt on leitud selliseid vaieldamatuid tõendeid
juudiriigi olemasolust neil aladel juba tuhandete aastate eest,
ei muuda need ilmselt UNESCO ametlikku arvamust.
Selle alusel pole Iisrael kunagi riigina eksisteerinud,
vaid piirkond on iidne, ajalooline Palestiina.
30. juuli ehk juudi kalendri järgi aavikuu 9. päev,
oli too kuulus murepäev,
kui ca 2600 aasta eest hävitati Saalomoni ehk 1. tempel.
Sellest ca 160 aastat hiljem oli kord Heroodese
ehk nn teise templi käes, mis samuti hävitati 9. aavikuu päeval.
70 aastat hiljem, 130. a meie aja järgi,
kukutas tollane keiser Hadrianus
Bar Kochba ehk Tähe poja juhitud mässu.
Ja sellest vaid 30 aastat hiljem
roomastas toosama Hadrianus Jeruusalemma ajaloolise nime.
Järgmiseks paarisajaks aastaks kandis see nime Aelia Capitolina
ja samast ajahetkest algas ka juudi diasporaa ehk pagulus.
Tolle aavikuu 9. päevaga on seotud veel vähemalt 15 traagilist sündmust
nonde 1900 aasta vältel,
mil juudid pidid oma esiisade maalt eemal elama.
Mainitud aavikuu 9. päev
on kuulutatud juutidele üldiseks paastupäevaks,
kuid just tol juulikuu 30. päeval juhtus midagi,
mis toimus viimati 53 aasta eest.
Teatud mõttes tolle murepäeva mälestuseks
sai Iisraeli organisatsioon Templimäe tudengid loa
Templimäge külastada.
Kuigi selles on seaduslikult kokku lepitud
Iisraeli-Jordaania 1994. a rahuleppes,
on palestiinlaste juhid külastused hiljem ära keelanud.
Tudengid said siiski ametnikelt loa,
kuid visiidi ajal võttis üks neist taskust Iisraeli lipu
ja käis sellega ümber Templimäe väljaku.
Politsei nägi seda ja palus noorukil lipp ära peita,
kuid rohkem asjasse ei sekkunud.
Hetke pärast kordus see uuesti ja väljaku ümber kõnniti lipuga,
kuni kohale saabusid islamirühmituste esindajad.
Nad nõudsid Jeruusalemma politseilt lipu konfiskeerimist tudengeilt.
Politsei aga ajas nad rühma juurest ära, tõdedes,
et asi pole illegaalses tegevuses ja tudengid pole korda rikkunud.
Avaliku sõja oht Golanil ja Liibanoni piiril
on viimaste nädalatega viimase piirini kruvitud.
Liibanonis tegutsev terrorirühmitus Hezbollah lubab kättemaksu
ühe oma hukkunud võitleja eest.
Iisraeli Õhujõudude luuredroon
kukkus tehnilise vea tõttu Süürias asuvasse Iraani baasi
ja seal viibinud Hezbollah' võitleja sai surma.
Asi on pigem ettekäändes,
sest Hezbollah' toetus Liibanonis langeb pidevalt,
mistõttu rühmituse juht šeik Nasrallah peab suutma näidata oma võimu
sõjaliste pingete loomisega Iisraeli-Liibanoni piiril.
Esmaspäeval, 3. augustil, püüdsid neli Hezbollah võitlejat
paigutada kättemaksuks pommi Liibanoni-Iisraeli piirile,
mille tulemusel süttinud tulevahetuses kõik neli hukkusid.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee